Source: http://docplayer.fi/2823149-Tampereen-yliopisto-johtamiskorkeakoulu-niko-kannisto-kunnan-rekrytoinnin-julkisuus.html
Timestamp: 2017-08-20 23:34:36+00:00
Document Index: 10853761

Matched Legal Cases: ['kko ', 'kko ', 'Diaarinumero 909', 'kko ', 'kko ', 'de lege ferenda', 'kko ', 'de lege ferenda']

TAMPEREEN YLIOPISTO Johtamiskorkeakoulu. Niko Kannisto KUNNAN REKRYTOINNIN JULKISUUS - PDF
TAMPEREEN YLIOPISTO Johtamiskorkeakoulu. Niko Kannisto KUNNAN REKRYTOINNIN JULKISUUS
Download "TAMPEREEN YLIOPISTO Johtamiskorkeakoulu. Niko Kannisto KUNNAN REKRYTOINNIN JULKISUUS"
1 TAMPEREEN YLIOPISTO Johtamiskorkeakoulu Niko Kannisto KUNNAN REKRYTOINNIN JULKISUUS Pro-gradu-tutkielma Kunnallisoikeus Tampere 2013
2 Tampereen yliopisto Johtamiskorkeakoulu KANNISTO, NIKO: Kunnan rekrytoinnin julkisuus Pro gradu tutkielma, XII + 98 s. Kunnallisoikeus Lokakuu 2013 Kunnallisoikeuden alaan kuuluvassa pro gradussa tutkitaan, pääosin lainopin menetelmin, kunnan suorittaman rekrytoinnin julkisuuden oikeussääntelyä, sekä kunnan oman harkintavallan rajoja rekrytoinnin julkisuuden toteuttamisessa. Rekrytoinnilla tarkoitetaan tutkimuksessa sekä kunnallisen työ- että virkasuhteen solmimisprosessia. Rekrytointiprosessin julkisuus on jaettu tutkimuksessa kahteen osaan, asiakirjajulkisuuteen ja menettelyjulkisuuteen. Asiakirjajulkisuus-osiossa tutkitaan rekrytointiprosessin asiakirjatiedon julkisuussääntelyä, eli sitä miltä osin rekrytointiin liittyvä asiakirjatieto on perustuslain julkisuusperiaatteen, siitä johtuvan julkisuuslain tai jonkin erityislain mukaan julkista tai salaista ja millä edellytyksillä rekrytoinnissa syntyy julkisuuslain mukaisia viranomaisen asiakirjoja. Julkisuuslain lisäksi rekrytoinnin julkisuuden rajat määrittyvät erityisesti henkilötietolain ja muiden erityislakien mukaisessa henkilötietojen julkisuussäätelyssä. Rekrytoinnin menettelyjulkisuus tarkoittaa tutkimuksessa viranomaisen toimintaa ja toimintatapoja rekrytoinnissa. Keskeinen oikeudellinen kysymys on kunnan virkasuhteisen henkilöstön rekrytoinnissa käytettävä lakisääteinen julkinen hakumenettely ja sen soveltamisen oikeudelliset rajat. Toinen tärkeä menettelyllinen erityiskysymys on ei-julkinen viranhaltijoiden rekrytoinnissa sovellettava suostumismenettely. Asian käsittelyn julkisuutta ja kunnan asukkaiden vaikutusmahdollisuuksia tukee rekrytoinnissa pormestarimallin julkinen rekrytointi. Tutkielmassa käsitellään lisäksi rekrytoinnin julkisuuteen liittyviä oikeussuojakeinoja, asianosaisjulkisuutta, työsuhteen ja virkasuhteen soveltamisen rekrytointiprosessin julkisuuteen tuomia eroja sekä sähköisiin rekrytointijärjestelmiin liittyviä oikeudellisia erityiskysymyksiä. ii
3 SISÄLLYS...III LÄHTEET..V OIKEUSTAPAUKSET. XI LYHENTEET XII 1. JOHDANTO Tutkimuskysymykset Aineisto ja aikaisempi tutkimus Julkisuuden ja viranomaistoiminnan oikeustieteellinen suhde Viranomaistoiminnan julkisuus ja avoimuus historiallisessa tarkastelussa Julkisuuden ylikansallinen säätely Suomen perustuslaki Kunnan toiminnan julkisuussääntelyä eräissä Länsi-Euroopan maissa KUNNALLISEN REKRYTOINNIN ASIAKIRJAJULKISUUS Kunta asiakirjajulkisuuden toteuttajana Hyvä tiedonhallintatapa julkisuusperiaatteen käytäntönä Rekrytointiasiakirja julkisena asiakirjana Ei-julkiset asiakirjat Asiakirjajulkisuuden rajoittamisperiaatteet Henkilötiedot rekrytoinnissa Salaiset henkilötiedot Henkilörekisterit KUNNALLISEN REKRYTOINNIN MENETTELYJULKISUUS Menettelyjulkisuuden oikeudellinen perusta Kunnan viranhaltijan julkinen hakumenettely Rekrytointi-ilmoituksen julkistaminen Suostumusmenettely viranhaltijan rekrytoinnissa 69 iii
4 4. REKRYTOINTIASIAN KÄSITTELYN JULKISUUS JA KUNTALAISEN VAIKUTTAMISMAHDOLLISUUDET Rekrytoinnin käsittelyjulkisuus Kuntalaisen vaikuttamismahdollisuudet Pormestarimalli MUITA KUNNALLISEN REKRYTOINNIN JULKISUUDEN OIKEUSKYSYMYKSIÄ Asianosaisjulkisuus Työoikeuden ja virkamiesoikeuden suhde Elektroniset aineistot Oikeussuojakeinot KUNNAN REKRYTOINTIPROSESSIN JULKISUUDEN RAJAT..94 iv
5 LÄHTEET: Kirjallisuus Ahvenainen, Taisto Räty, Tapio: Julkisuuslainsäädäntö: Julkisuus ja salassapito kunnissa. Suomen kuntaliitto. Kuntaliiton painatuskeskus Helsinki Ahtela, Karoliina, Bruun, Niklas, Koskinen, Pirkko K., Nummijärvi, Anja ja Saloheimo, Jorma(Ahtela et alii 2006): Tasa-arvo ja yhdenvertaisuus. Talentum Helsinki Anderson, Benedict: Imagined communities. Reflections on the origin and spread of nationalism. Uudistettu painos (1 p. 1983). Verso London-New-York Bohlin Alf: Kommunalrättens grunder. Sjätte upplagan. Norstedts juridik Stockholm Bohlin, Alf: Offentlighetsprincipen. Åttonde upplagan. Norstedts juridik Stockholm Euroopan unionin virallinen lehti Elektroninen aineisto eurlex.europa.eu/lexuriserv/lexuriserv.do?uri=oj:c:2006:229:0067:0071:fi:pdf (tammikuu 2013). Euroopan yhteisöjen virallinen lehti L145/43. Elektroninen aineisto (tammikuu 2013). Harisalo, Risto, Aarrevaara Timo, Stenvall Jari ja Virtanen Petri(Harisalo et alii 2007) Julkinen toiminta julkinen politiikka. Tampere University Press Tampere Harjula Heikki. Kunnan kokousmuisti. Suomen Kuntaliitto Helsinki Harjula Heikki ja Prättälä Kari. Kuntalaki. Tausta ja tulkinnat. Talentum Helsinki 2012(8. painos, 1. painos 1995). Haus Michael and Sweeting David: Mayors, Citizens and Local Democracy. Teoksessa Henry Bäck, Hubert Heinelt and Annick Magnier (Eds.): The European Mayor. Political Leaders in the Changing Context of Local Democracy. Vs Verlag Für Sozialwissenschaften Wiesbaden 2006 ss Helsingin kaupungin hallintosääntö.http://www.hel2.fi/johtosaannot/hallintosaanto.pdf (elokuu 2013). Helsingin Sanomat : Avoin virka, suljettu haku (Pääkirjoitus). Helsingin Sanomat Laura Räty valittiin Helsingin apulaiskaupunginjohtajaksi. Henkilötietojen luovuttaminen viranomaisten henkilörekistereistä Tietosuojavaltuutetun toimisto. Elektroninen aineisto (joulukuu 2011). Heuru, Kauko: Hyvä hallinto. Edita Helsinki 2003 v
6 Heuru, Kauko, Mennola Erkki, Ryynänen, Aimo: Kunta Kunnallisen itsehallinnon perusteet. Tampeen yliopistopaino oy Tampere painos Edita Helsinki Hirvonen, Kalervo ja Mäkinen, Eija: Kunnallinen viranhaltija. Oikeudellisen aseman sääntely. Edita Prima Oy. Helsinki Elektroninen aineisto (elokuu 2011). Husa, Jaakko: Johdatus oikeusvertailuun. Oikeusvertailun perusteet erityisesti julkisoikeutta silmällä pitäen. Lakimiesliiton kustannus Helsinki Husa, Jaakko ja Pohjolainen, Teuvo: Julkisen vallan oikeudelliset perusteet. Johdatus julkisoikeuteen. Talentum Helsinki Hynninen, Asko: Periaatteessa julkista. Julkisuusperiaatteen käytäntö EU-Suomen päätöksenteossa ja journalismissa. Jyväskylä Studies in Communication 10 Jyväskylä Elektroninen aineisto https://jyx.jyu.fi/dspace/handle/ /13221 (elokuu 2012) Itkonen, Rieti: Työväen kunnallinen alkeisopas. Sosialidemokraattinen puoluetoimisto Helsinki Jyränki, Antero: Valta ja Vapaus. Valtiosääntöoikeuden yleisiä kysymyksiä. Talentum Helsinki Kairinen, Martti: Työoikeus perusteineen. Muutettu ja uudistettu toinen painos. 1. painos 2004.Työelämän tietopalvelu oy Raisio Komiteamietintö 2002:6: Kunnallisen viranhaltija oikeusasematoimikunnan mietintö. Sisäasiainministeriö Edita Oy Kooiman, Jan: Governing as Governance. Sage Publications London-Thousand Oaks-New Delhi Konstari, Timo: Asiakirjajulkisuudesta hallinnossa. Suomen lakimiesyhdistys Vammala Koskinen, Seppo ja Kulla Heikki. Virkamiesoikeuden perusteet. Talentum Helsinki 2005 ja Kulla, Heikki: Hallintomenettelyn perusteet. Talentum Helsinki Kunnallisen esimiehen työsuhdeopas. Kunnallinen työmarkkinalaitos. Helsinki Elektroninen aineisto. (elokuu 2013) Kunnallisen esimiehen virkasuhdeopas. Kunnallinen työmarkkinalaitos Helsinki Elektroninen aineisto. (elokuu 2013) Kunnallinen työmarkkinalaitos yleiskirje 20/03, Elektroninen aineisto B~groupid~D6FFD6C5DD964F57A1580F58A63BC903~layout~kt2006~tabletarget~data vi
7 _1~pid~3678AA18E724427BA4B235EA47C08FC7.asp (elokuu 2013) Kuntademokratian valkoinen kirja. Kunnallisen demokratian kehittämishankkeen loppuraportti. Sisäasiainministeriön julkaisuja 56/2006. Kuntaliiton yleiskirje (Mika Paavilainen ja Ulla-Riitta Parikka) Elektroninen aineisto en%20l%c3%a4%c3%a4k%c3%a4rin%20teht%c3%a4vien%20hoitaminen%20kunnallisessa %20terveydenhuollossa.pdf (huhtikuu 2011). Kuntaliiton yleiskirje /03 (Jouni Ekuri ja Heikki Saipio) (elokuu 2013). Kuntatyönantaja 6/2009. Lausunto asiaan dnro 00732/12/1203, joka koskee Elina Korkeen valitusta Tampereen kaupunginhallituksen päätöksestä Tekijät Timo P. Nieminen ja Jouko Aarnio Tampereen kaupungin lakimiesyksikön hallussa. Lehtonen, Lasse, Häll Maija ja Brander Sampo: Euroopan unionin asiakirjojen salassapito yleisen edun perusteella. Lakimies 2/2007, ss McDonald, John, Crail Ross and Jones Clive H.: The Law of Freedom of Information. Oxford University Press Mill, John Stuart: Considerations on Representative Government. Teoksessa The Collected Works of John Stuart Mill. Volume XIX. University of Toronto Press painos Online Library of Liberty. (Helmikuu 2011) Muutoksenhaku kunnan viranomaisen päätöksestä. Toimittanut Riitta Myllymäki. 5. painos. Kuntaliitto Mäenpää, Olli: Hallintoprosessioikeus. 2. painos (1. painos 2005) WSOYpro Helsinki Mäenpää, Olli(Mäenpää 2008b): Hallintolaki ja hyvän hallinnon takeet. Edita publishing oy Elektroninen aineisto (heinäkuu 2013) Mäenpää, Olli: Julkisuusperiaate. 3. painos (1. painos 1999) WS Bookwell Oy Juva Ohje virantäytössä noudatettavista periaatteista. Valtiovarainministeriön ohje VM 1/01/2009. Elektroninen aineisto /A_Ohje_virantaeytoessae_noudettavista_periaatteista.pdf (elokuu 2013) Opas säilytysaikojen määrittelyn periaatteiksi. Kansallisarkisto Elektroninen aineisto. sailitysaikaopas pdf (helmikuu 2013) vii
8 Oulun kaupungin viestintäohje. Elektroninen aineisto (kesäkuu 2012). Pirkkalan pormestarimallin kehittäminen (hyväksytty Pirkkalan kunnavaltuustossa ). Elektroninen aineisto (joulukuu 2012) Puheenjohtajan ABC. Tuuli Tarukannel (toim.) Suomen Kuntaliitto Helsinki Riktlinjer för rekrytering i Karlhamns kommun. Elektroninen aineisto (tammikuu 2013). Rousseau, Jean-Jacques: Du Contrat Social ou Principes du droit politique. Elektroninen aineisto. (2002) (1762) (helmikuu 2012). Ryynänen, Aimo: Kunnallishallinnon kansainväliset vaikutteet. Tampere University Press Tampere Elektroninen aineisto. https://helios.uta.fi:2278/kirjasto/pdf/suoj/ryynanen_kunnallishallinnon_kansainvaliset.pdf (elokuu 2013) Ryynänen, Aimo: Kunnan luottamushenkilö. Edustaja, päättäjä, poliitikko. Sisäasiainministeriö Helsinki Salovaara, Christa: Uuden julkisuuslainsäädännön toimivuus kunnissa ja kuntayhtymissä sekä vakuutustoiminnassa. Oikeuspoliittisen tutkimuslaitoksen tutkimustiedonantoja 57. Oikeuspoliittinen tutkimuslaitos Helsinki Siltala, Raimo: Oikeustieteen tieteenteoria. Suomalainen lakimiesyhdistys Helsinki Siltala, Raimo: Johdatus oikeusteoriaan. Helsingin Yliopisto, Helsinki Soikkanen, Hannu: Kunnallinen itsehallinto kansanvallan perusta. Maalaiskuntien itsehallinnon historia. Maalaiskuntien liitto Helsinki Stenvall Jari ja Airaksinen Jenni: Manse mallillaan Tampereen mallin arviointi ja palveluinnovaatiot. Suomen kuntaliitto Helsinki Suomen Tietotoimisto Osa tilaajapäälliköksi pyrkineistä esiteltiin ilman nimeä (Lehtiversio). Syväjärvi, Antti ja Kaurahalme Olli-Pekka. Sosiaalinen media osana kuntien avoimuutta, demokratiaa ja kehittynyttä tiedon hallintaa. Kunnallistieteellinen aikakauskirja 4/2010. Tampereen kaupungin asiakirjahallinta (sisäinen ohje) , Tre: 7649/ /2010. Tampereen kaupungin hakumenettely. (sisäinen ohje) Tre: 2035/ /2011. viii
9 Tampereen kaupungin hallintosääntö. Elektroninen aineisto (kesäkuu 2012). Tampereen kaupunginhallituksen pöytäkirjat , Elektroninen aineisto (kesäkuu 2012). Tampereen kaupungin päätöksenteon ohjeet (sisäinen ohje) , Diaaritunnus Tre: 8848/ /2009. Tampereen kaupungin sähköpostisäännöt (sisäinen ohje) , Diaaritunnus KKA:5586/003/2005. Tampereen kaupungin turvakielto-ohje (sisäinen ohje). Diaaritunnus KKA:8157/006/2000. Tampereen kaupunginvaltuuston työjärjestys. Elektroninen aineisto voimaan_ pdf (elokuu 2013). Tampereen kaupungin työntekijöiden terveydentilatietojen käsittely (sisäinen ohje) Diraaritunnus TRE: 2726/ /2013. Tampereen kaupungin viestintäohje. Elektroninen aineisto (kesäkuu 2012). Tampere Virtaa. Tampereen strategia Elektroninen aineisto tetyt_mittarit_2011.pdf (tammikuu 2012). Taylor, Charles: A Secular Age. The Belknap Press of Harvard University Press. Cambridge, Massachusetts, and London, England Tietosuojavaltuutetun kannanotto Diaarinumero 909/45/2000. Elektroninen aineisto. (toukokuu 2012). Tietosuojavaltuutetun kannanotto Dnro 1218/45/2000. Elektroninen aineisto (elokuu 2013). Toimiva kunta: Toim. Sirpa Korhonen ja Maria Merisalo. Kirjoittajat Kaija Majoinen, Heikki Harjula, Torsti Kivelä, Oiva Myllyntaus, Maria Salenius, Jarkko Majava ja Markus Pauni. FCG Efeko Oy Helsinki Transparency in the public policy: The Great Britain and the United States. Houndsmills. Edited by Neal D. Finkelstein. Macmillan Press Ltd New York Elektroninen aineisto. (maaliskuu 2012). Tuori, Kaarlo: Oikeus, valta ja demokratia. Lakimiesliiton kustannus Helsinki ix
10 Valkama, Pekka: Kunnallishallinnon yhtiöitymiskehitys ja corporate governance- haasteet. Teoksessa Kuntien toiminta, johtaminen ja hallintasuhteet. Toimittaneet Ari-Veikko Anttiroiko, Arto Haveri, Veli Karhu, Aimo Ryynänen ja Pentti Siitonen. Tampere University Press 2007 ss Vanto, Jarno: Henkilötietolaki käytännössä. WSOYpro Helsinki Viljanen, Veli-Pekka: Perusoikeuksien rajoitusedellytykset. WSLT Vantaa VM:n taustamuistio kuntalain kokonaisuudistuksesta Elektroninen aineisto kokonaisuudistus_jaostojen_kokoamia_lainsaeaedaennoen_muutostarpeita_ja_kehittaemisvaihtoeht oja_14_5_2013_(2).pdf (kesäkuu 2013) Voutilainen, Tomi: ICT-oikeus sähköisessä hallinnossa. ICT-oikeudelliset periaatteet ja sähköinen hallintomenettely. Edita Oy Helsinki Elektroninen aineisto. (joulukuu 2012) Internetlähteet https://lagen.nu/2009:400.(lokakuu 2011). (tammikuu 2013) (tammikuu 2013) (joulukuu 2011) (joulukuu 2012). (Maaliskuu 2012) (joulukuu 2011). Virallislähteet Euroopan ihmisoikeussopimus (SopS 63/1999). Elektroninen aineisto. (lokakuu 2010) Euroopan Unionin Perusoikeuskirja (2000/C 364/1) Elektroninen aineisto. (lokakuu 2010) x
11 Euroopan Unionin Tietosuojadirektiivi (95/46/EY) Elektroninen aineisto. Hallituksen esitys Eduskunnalle henkilötietolaiksi ja eräiksi siihen liittyviksi laeiksi (HE 96/1998). Hallituksen esitys Eduskunnalle kuntalaiksi (HE 192/1994). Hallituksen esitys Eduskunnalle laiksi kunnallisesta viranhaltijasta ja laiksi kuntalain muuttamisesta (HE 196/2002). Hallituksen esitys Eduskunnalle laiksi viranomaisten toiminnan julkisuudesta ja siihen liittyviksi laeiksi (HE 30/1998). Perustuslakivaliokunnan lausunto 34/1998 Hallituksen esitys laiksi viranomaisten toiminnan julkisuudesta ja siihen liittyviksi laeiksi (PeVL 43/1998). Perustuslakivaliokunnan lausunto 7/2000 Hallituksen esitys laeiksi sosiaalihuollon asiakkaan asemasta ja oikeuksista sekä sosiaalihuoltolain muuttamisesta ja eräiksi niihin liittyviksi laeiksi (PeVL 7/2000). OIKEUSTAPAUKSET(Finlex) Korkein Hallinto-oikeus KHO 1983 II 38, KHO 1985 II 32, KHO 2005:82, KHO T 1151, KHO 2009:93, KHO 2010:60, KHO 2011:87 Hämeenlinnan Hallinto-oikeus Hämeenlinnan HAO /0657/3 Turun Hallinto-oikeus Turun HAO /0422/1 xi
12 LYHENTEET ArkistoL Arkistolaki 831/1994 COR Committee of Regions, Euroopan Unionin alueiden komitea EOA Eduskunnan oikeusasiamies EU Euroopan Unioni FIA Freedom of Information Act. Ison-Britannian julkisuuslaki. HallintoL Hallintolaki 434/2003 HAO Hallinto-oikeus HE Hallituksen esitys HLL Hallintolainkäyttölaki 586/1996 HtietoL Henkilötietolaki 523/1999 Asetus viranomaisten toiminnan julkisuudesta ja hyvästä tiedonhallintatavasta 1030/1999 JulkisuusL, Laki viranomaisten toiminnan julkisuudesta 621/1999, julkisuuslaki Kh Kunnanhallitus, kaupunginhallitus KHO Korkein hallinto-oikeus KuntaL Kuntalaki 365/1995 KuntaYTL Laki työnantajan ja henkilöstön välisestä yhteistoiminnasta kunnissa 449/2007 KvhL, Laki kunnallisesta viranhaltijasta 304/2003, viranhaltijalaki OSL Offentlighets- och sekretesslag 400/2009, Ruotsin julkisuuslaki PeVL Perustuslakivaliokunnan lausunto RikosL Rikoslaki 39/1889 SopS Suomen säädöskokoelman sopimussarja SVAL Laki sähköisestä asioinnista viranomaistoiminnassa 13/2003 SvtsL Sähköisen viestinnän tietosuojalaki 516/2004 Tasa-arvoL Laki naisten ja miesten välisestä tasa-arvosta 609/1986 TyöSopL Työsopimuslaki 55/2001 VirkamA Valtion virkamiesasetus 971/1994 VirkamL Valtion virkamieslaki 750/1994 VirkamiesYTL Laki yhteistoiminnasta valtion virastoissa ja laitoksissa 651/1988 VM Valtiovarainministeriö YksitL Laki yksityisyyden suojasta työelämässä 759/2004 YhdenvertaisuusL Yhdenvertaisuuslaki 21/2004 YTL Laki yhteistoiminnasta yrityksissä 334/2007 xii
13 1. Johdanto 1.1. Tutkimuskysymykset Tämä pro gradu-tutkielma käsittelee julkisuuden oikeussääntelyä kunnan työ- ja virkanimityskysymyksissä. Työn tarkoituksena on selvittää rekrytointiprosessiin liittyvän julkisuuden oikeudelliset rajat. Rekrytointi viittaa tässä tutkimuksessa yleismerkityksessä sekä kunnallisen viranhaltijalain (viranhaltijalaki, KvhL, 304/2003) mukaiseen virantäyttöön tai virkaan ottamiseen, että työoikeuden (työsopimuslaki, TyöSopL 55/2001) mukaiseen toimien ja työsuhteiden täyttämismenettelyyn. Oikeustieteellisen tieteenalajaon mukaan tässä tutkielmassa käsitellään kunnallisoikeuden, työ- ja virkamiesoikeuden sekä informaatio-oikeuden tutkimusaloja. Ensisijainen näkökulma on kunnallisoikeudellinen. Tutkimuskohde on perustuslain ja kuntalain keskeisimmin määrittämä kunnan asema oikeusjärjestyksessä, sekä sen tehtäviä ja toimintaa määrittävät oikeussäännöt. Tutkimuskohteena kunnallisoikeudessa on myös kunnallisen toiminnan erityisaloja, kuten maankäyttöä, opetustointa sekä sosiaali- terveydenhoitoa koskeva oikeudellinen sääntely. Tämän tutkimuksen kohde on julkisuuden oikeudellinen sääntely kunnassa rekrytoinnin erityiskysymyksessä. Kunnalla on perustuslain tasolla määritetty itsehallinnollinen asema. Samalla kunnallishallinto on sidottu perustuslain määrittämän asiakirjojen julkisuusperiaatteen toteuttamiseen ja toteutumiseen. Julkisuusperiaate ei kuitenkaan määritä täysin tyhjentävästi julkisuuden ja kunnan oikeussääntelyjen suhteita. Kunnilla on kuntalain perusteella velvollisuuksia tiedottaa yleisesti myös rekrytointiin liittyvästä toiminnastaan, turvata asukkaiden osallistumisoikeuksia merkittävissä kysymyksissä, sekä erityisesti viranhaltijalain mukaisesti tiedottaa kaikista avoimista toistaiseksi voimassa olevista virkasuhteista. Tässä tutkimuksessa kunnallisoikeudellinen näkökulma tarkoittaa kunnan suorittamaa rekrytointia ja siten kuntien suorittaman rekrytoinnin oikeussääntelyn analysointia ja systematisointia. 1 Työ- ja virkamiesoikeuden tehtävänä on määrittää ja täsmentää työ- ja virkasuhteeseen liittyviä 1 Harjula ja Prättälä 2012 ss. 3-4,
14 oikeudellisia kysymyksiä, erityisesti viranhaltijan, työntekijän sekä työnantajan oikeuksia ja velvollisuuksia sekä oikeusasemaa eri tilanteissa. Virkamies on valittu suorittamaan lailla määriteltyjä tehtäviä ja hän on ottanut viran vastaan, työsuhde on lähtökohtaisesti sopimusvapauden periaatteen piirissä oleva oikeustoimi, jota kuitenkin säädellään lukuisilla laeilla. Ajallisesti työja virkamiesoikeuden sääntelyn ala voidaan jakaa erilaisiksi prosesseiksi, jotka alkavat työvoiman tarpeen huomioimisesta ja päättyvät työ- tai virkasopimuksen voimassa olon päättymiseen. Uudelleentyöllistämisvelvollisuuden osalta työ- ja virkamiesoikeus säätelee myös kunnallista rekrytointia varsinaisen työ- tai virkasuhteen päättymisenkin jälkeen. 2 Tässä tutkimuksessa keskitytään työ- tai virkasopimuksen solmimista edeltävään toimintaan, siltä osin kuin se liittyy rekrytoinnin julkisuussääntelyn alaan. Työ- ja virkamiesoikeudessa erityislakiin perustuvaa kunnan julkisuussääntelyä esiintyy virkamiesoikeuden osalta. Lakisääteinen julkinen hakumenettely koskee virkasuhteisen henkilöstön rekrytointia viranhaltijalain 4 mukaisesti. Informaatio-oikeuden ala tarkoittaa tiedon tuottamista, käsittelyä ja välittämistä sekä tietoyhteiskunnan oikeudellisia reunaehtoja. Lisäksi informaatio-oikeus viittaa erilaisen elektronisen aineiston käyttöön liittyvään oikeudelliseen sääntelyyn. Tässä tutkimuksessa informaatiooikeudellinen näkökulma tarkoittaa julkisen ja salaisen aineiston määrittelyä kunnallisessa rekrytoinnissa, sekä siinä erityisesti julkisuuden ja yksityisyyden oikeudellista rajanvetoa rekrytoitavien asiassa. Rekrytointiprosessin julkisuus voidaan karkeasti ottaen jakaa kahteen osaan, asiakirjajulkisuuteen ja menettelyjulkisuuteen. Asiakirjajulkisuus viitaa rekrytointiasiakirjojen sisältöön eli asiakirjatietoon, joka määrittyy perustuslain (PL) 12 :a ja edelleen julkisuuslain (JulkisuusL) 1 :n mukaisen julkisuusperiaatteen mukaisesti. Asiakirjatieto pitää yleiskäsitteenä sisällään viranomaisen tiedon kaikessa muodoissaan (teksti, kuva, ääni, elektroniset aineistot tms.). Asiakirjatietoa ovat kunnan toiminnan tuloksena syntyneet aineistot, sekä sille sen tehtävien hoitamista varten saapuneet aineistot. 2 Kairinen 2009 ss Heuru 2003 s
15 Julkisuusperiaatteen mukaan viranomaisen asiakirja on lähtökohtaisesti julkinen ja kenen tahansa käytössä. Asiakirjan salaaminen perustuu lakiin eikä viranomaisella ole muulla perusteella oikeutta estää asiakirjan luovuttamista. Asiakirjojen julkisuutta rajoitetaan rekrytoinnissa erityisesti henkilötietojen osalta PL:n 10 :n, sekä erityislainsäädännössä JulkisuusL:ssa ja henkilötietolaissa (HtietoL, 523/1999) mukaisesti. Julkisuusperiaate viittaa epäsuorasti julkishallinnon avoimuuteen menettelytapakysymyksenä: yleisesti asioiden vireilläolosta ilmoittamiseen, tiedotustoimintaan, käsittelyn julkisuuteen, hyvään tietohallintoon ja muuhun kunnan tai muun viranomaisen toimintaan, joka synnyttää julkista asiakirjatietoa tai edistää julkisuusperiaatteen toteutumista. Julkisuusperiaatteen voi katsoa muodostavan viranomaistoiminnan julkisuuden keskeisimmän perustan, sillä oikeus tietoon menettelyjulkisuutena johdetaan osin julkisuusperiaatteesta. Tämä viittaa virkamiesoikeudelliseen julkisen virantäytön lainmukaiseen suorittamiseen. Menettelyjulkisuuden soveltamista kutsutaan tässä tutkielmassa myös avoimuusperiaatteeksi, koska viranomaistoiminnan lähtökohta on monilta osin mahdollisimman laajan ja aktiivisen julkisen toimintatavan soveltaminen asioista tiedotettaessa ja käsiteltäessä. Avoimuus on siten selkeämmin toiminnallinen käsite, kun taas julkisuusperiaate viittaa toiminnan lisäksi myös viranomaisen asiakirjan ominaisuuteen. Avoimuusperiaate ei ole kuitenkaan niin vahva periaate kuin asiakirjojen julkisuusperiaate. Avoimuus sisältää useammissa tilanteissa runsaasti viranomaisen harkintavaltaa toisin kuin enimmäkseen velvoittavat julkisuusperiaatteen asiakirjatiedon julkisuussääntelyt. Julkisuusperiaate ja avoimuusperiaate ovat toteutumisensa kannalta voimakkaassa vuorovaikutuksessa ja riippuvaisuussuhteessa toisiinsa, niin että monissa tapauksissa tietyllä viranomaistoiminnan tavalla voidaan katsoa olevan vaikutusta molempiin viranomaistoiminnan julkisuuden puoleen. Kunnan osalta menettelyjulkisuus voidaan jakaa JulkisuusL:n ja KuntaL:n perusteella edelleen kolmeen osaan. Ensimmäinen on tiedottamisperiaate, josta on säädetty JulkisuusL:n 19 ja 20 sekä hallintolain (HallintoL) 41 ja kuntalain (KuntaL) 29 :ssä. Tiedottaminen viittaa asioiden aktiiviseen ilmoittamiseen julkisuuteen erilaisia informaationvälityskanavia pitkin. Tiedottaminen ei kuitenkaan korvaa yksityisen asiakirjojen julkisuusperiaatteen mukaisia tiedonhankintaoikeuksia. Kunnan virkojen osalta rekrytointi muodostaa poikkeuksen tiedottamismenettelyssä, sillä KvhL:n 4 3
16 säätää suoraan kunnan julkista tiedottamismenettelyä. Toinen osa menettelyjulkisuudesta kokousten ja asioiden käsittelyn julkisuus, josta säädetään PL:n 21 :ssä sekä kunnan osalta erityisesti KuntaL:n 57 :ssä. Kolmas osa menettelyjulkisuutta on PL:n 14 ensimmäisen momentin ja HallintoL:n 41 johtuva vaikutusmahdollisuuksien varaaminen, jota kunnan osalta toteuttaa KuntaL:n 4 luku. 3 Julkisuuden säätelyn oikeudellisen erityistapaus on asianosaisjulkisuus, joka perustuu sekä asiakirjajulkisuuden, että menettelyjulkisuuden sääntelyyn. Se perustuu PL:n 21 2 momenttiin, jota tarkennetaan julkisuuden osalta erityisesti JulkisuusL:n 11 :ssä. Se viittaa hallintomenettelyn mukaiseen asianosaisen kuulemiseen ja päätöksen tiedottamiseen asianosaisille. Asianosaisilla on eri laeista johtuvista syistä oikeus olla läsnä asiaa käsiteltäessä ja oikeus tutustua ei-julkisiin ja salaisiin asiakirjoihin. Edellä mainituilta osin oikeuslähteistö antaa varsin kattavan kuvan julkisuuden muotoutumisesta. Kaksi keskeisintä niukasti normitettua merkittävää kunnallisen rekrytoinnin julkisuuden oikeudellista erityiskysymystä ovat työoikeuden (ts. ei- virkasuhteisen henkilöstön palkkaaminen) ja elektronisten aineistojen ja menettelytapojen vaikutus kunnallisen rekrytoinnin julkisuuteen. Erityisesti kunnallisen työoikeuden ja julkisuusperiaatteen kohtaamisesta oikeussääntöjä tai ohjeita on niukasti ja käsittely suuntautuu pitkälti tulevan normittamisen tarpeita arvioivaan de lege ferenda- analyysiin. Tietyin osin sama pätee elektronisten aineistojen käyttöön, joskin näiltä osin oikeussääntelyä ja oikeudellista tutkimusta on laadittu enemmän. Näitä kahta kysymystä käsitellään erikseen omassa luvussaan. Lisäksi tutkimusongelmaa taustoitetaan analysoimalla julkisuuden käsitteen ja kunnan suhdetta suomalaisessa oikeusjärjestelmässä. Tämä tapahtuu suomalaisen julkisuussääntelyn historiallisella tarkastelulla, kansainvälisellä vertailulla sekä perustuslain ja ylikansallisen säätelyn analyysilla. Keskeinen tutkimuskysymys on siten seuraava: Mitkä ovat kunnan suorittaman rekrytoinnin julkisuuden oikeudelliset rajat? Tätä kysymystä tarkentavat apukysymykset on jaettu neljään osaan: Miltä osin kunnan rekrytointiprosessin asiakirjatieto on salaista, miltä osin julkista? Milloin 3 Julkisuuden hallinto-oikeudellisista jaottelutavoista Mäenpää 2008 ss Heuru, Mennola, Ryynänen 2011 ss Harjula ja Prättälä 2012 ss Toimiva kunta 2008 s Kulla 2008 ss
17 kunnan virkasuhteisen henkilöstön rekrytoinnissa on sovellettava avointa julkista ulkoista hakumenettelyä ja missä tilanteissa on mahdollista käyttää kuntaorganisaation sisäistä hakua? Miten kunnan rekrytoinnin käsittelyn julkisuudesta säädetään? Miten kunnan asukkaiden vaikutusmahdollisuudet on turvattu kunnan rekrytointiprosessissa Tutkimuksen keskeisin tavoite on voimassa olevan oikeuden tutkiminen eli oikeusdogmaattinen (lainopillinen). Tavoitteena on voimassa olevan oikeuden systematisointi ja tulkitseminen. Lähtökohta on oikeuspositivistinen, sillä tarkoituksena on analysoida yhteiskunnallista eli ihmisen toteuttamaa prosessia, jossa käsitys oikeasta julkisuuden toteuttamisesta ilmenee yhteiskunnassa. Oikeuspositivismi korostaa oikeusnormin muodollista voimassaoloa, eli sen pätevyys perustuu toiseen normiin. Oikeusteoreetikko Hans Kelsen käyttää ns. normihierarkiaa, jossa oikeusjärjestys koostuu eritasoisista oikeusnormeista. Ylempi normi sisältää aina valtuutuksen alemmanasteisen normin antamiseen. Oikeusjärjestyksen sitoo yhteen perusnormi, johon alemmanasteisten normien pätevyys perustuu. Herbert (H.L.A.) Hartin teoriassa taas oikeusjärjestyksen perustana on tunnistamissääntö, jonka avulla tuomarit ja muut lakia soveltavat viranomaiset tunnistavat voimassa olevan oikeussäännöt velvoittavaksi oikeudeksi. Lainopin tehtävä on tuottaa tieteellistä tietoa ennen kaikkea lainsoveltamisen tarpeisiin. Tämä toteutuu oikeussäännösten systematisoinnin ja tulkinnan avulla. 4 Tämän lisäksi tutkimuksessa sovelletaan jonkin verran oikeushistoriallista ja oikeusvertailevaa otetta, jotka tukevat erityisesti de lege ferenda- pohdintaa. Oikeushistoriallisen analyysin tarkoitus on hahmottaa pitkiä kehityssuuntia, muutosta ja tulevaisuutta. Oikeusvertailevan analyysin tarkoituksena on asettaa oikeusjärjestelmiä rinnakkain Yhtäläisyyksien ja erojen selvittämisen avulla hahmotetaan lainsäädännön keskeisiä muutostarpeita Aineisto ja aikaisempi tutkimus Keskeisimmän normipohjan työlle muodostavat julkisuuslain, kuntalain, kunnallisen 4 Siltala 2003 ss Husa 1998 ss , 19. 5
18 viranhaltijalain sekä henkilötietolain sisältämä julkisuussääntely. Näihin liittyvät hallituksen esitykset ja ylikansallinen sääntely. Sekä julkisuusperiaatteen toteutumista kunnassa että kunnan työ- ja virkasuhteiden välisiä rajoja kunnassa on määritelty runsaasti 2000-luvun taitteen lakiuudistuksissa. Julkisuusperiaatetta säätelevä yleislaki on julkisuuslaki (Laki viranomaisen toiminnan julkisuudesta, JulkisuusL 621/1999), mutta siihen on vuoteen 2013 mennessä tehty runsaasti muutoksia. Myös vireillä oleva kuntalain (KuntaL 365/1995) kokonaisuudistus tulee osaltaan vaikuttamaan kunnallisen julkisuuden säätelyyn. Tutkimusta kunnallisen rekrytointiprosessin ja julkisuusperiaatteen suhteista ei ole tehty. Suomalaisen julkisuusoikeuden tärkein perusteos on Olli Mäenpään Julkisuusperiaate, joka on julkaistu uudistettuna painoksena vuonna Teos käsittelee kattavasti asiakirjajulkisutta, mutta ei erityiskysymyksenä kunnan tai muun julkisyhteisön työhönottoon liittyvää julkisuutta. Julkisuusperiaatteen toteutumista kunnissa on käsitelty muutamassa laajemmassa tutkimuksessa. Taisto Ahvenaisen ja Tapio Rädyn teos Julkisuuslainsäädäntö: Julkisuus ja salassapito kunnissa on vuodelta Se on kommentaari vuoden 1999 julkisuuslaista. Siinä ei ole mukana vuoden 2003 viranhaltijalakia(laki kunnallisista viranhaltijoista, KvhL), joka määrittelee keskeisesti julkista virantäyttömenettelyä, eikä siihen liittyvää oikeuskäytäntöä. Viranhaltijalakia käsittelee laajimmin Kalervo Hirvosen ja Eija Mäkisen teos Kunnallinen viranhaltija. Oikeudellisen aseman sääntely, joka on vuodelta Kunnalliseen virkamiesoikeuteen keskittyvästä teoksesta puuttuu uusimpia oikeustapauksia, jotka ovat muuttaneet virkamiesten rekrytointiprosessin julkisuuden rajojen tulkintaa. Yleisemmin virkamiesoikeutta käsittelee Seppo Koskisen ja Heikki Kullan teos Virkamiesoikeuden perusteet vuodelta Muilta osin käytetty tutkimuskirjallisuus on enimmäkseen kunnallis- ja julkisoikeuden yleisesityksiä sekä julkisuusperiaatetta tai sen suhdetta muuhun oikeusjärjestelmään sivuavia artikkeleja. Näistä tärkeitä rekrytoinnin julkisuuden rajojen määrittelyssä ovat olleet Jarno Vannon tutkimus Henkilötietolaki käytännössä sekä Jukka Voutilaisen tutkimus ICT-oikeus sähköisessä hallinnossa. Käytännön esimerkkinä kunnan julkisuusohjeistuksista on käytetty Tampereen kaupungin johtosääntöjä, ja näille alisteisia sisäisiä ohjeita eli konsernimääräyksiä. 6
19 1.3. Julkisuuden ja viranomaistoiminnan oikeustieteellinen suhde Julkisuus on nykyisen yhteiskuntamallin välttämätön ominaisuus. Kansallisiin yksiköihin perustuva sekulaari, moderni valtio on riippuvainen intensiivisestä, koko yhteiskuntaa koskettavasta yhteisöllisyyden tuotannosta: tiedotusvälineistä, julkisesta tiedottamisesta, yleensä ottaen julkisesta tilasta. Julkisuuden kontrollointi on valtion olemassa olon edellytys. Julkisuus on länsimaissa sekä itseisarvo, että yhteiskunnan funktio. Demokratian ihanteen ja käytännön vaatimusten mukaan keskeiset päätökset perustuvat julkiseen, kaikille avoimeen keskusteluun ja osallistumiseen. 6 Julkisuus-käsitteen määrittelemisen tulokset riippuvat määrittelyn tieteellisistä lähtökohdista, joten oikeustieteelliset, valtio-opilliset, tiedotusopilliset, sosiologiset tai kasvatustieteelliset määritelmät eroavat toisistaan. Oikeustieteellistä lähestymistapaa edustava Kaarlo Tuori jakaa julkisuuden oikeudelliseen oikeusperiaatteeseen jota noudatetaan valtiokoneiston toiminnassa ja toisaalta yhteiskunnalliseen julkisuustilaan, jonka tehtävä on välittää tietoa sen eri osa-alueille. 7 Olli Mäenpään jaottelussa julkisuus ilmenee viidellä eri tavalla. Julkisuus on tila, suhde, informaation välittämisen tapa, kulttuurinen käytäntö ja oikeudellisen sääntelyn kohde. Julkisuus tilana on yksityisen vastakohta ja samaan aikaan siitä erottautuva suhde. Oikeusjärjestelmä suhteena määrittää keskeisesti julkisen ja yksityisen tilan rajoja yhteiskunnassa. Julkisuus on avoimuutta ja avointa tilaa, jossa informaatio liikkuu ja on yleisesti saatavilla. Tämä viittaa informaation välittämisen tapoihin ja yhteiskunnan järjestäytymisperiaatteeseen tiedotusvälineiden, kansalaisyhteiskunnan ja demokratian kautta. Toisaalta julkisuustila on olemassa valtion, läänien ja kunnan kaltaisina kiinteinä julkisina organisaatioina sekä niiden toimintana. Julkisuus kulttuurisena käytäntönä viittaa ilmiöihin, jotka eivät johdu suoraan oikeussääntelystä, taloudellisista arvoista tai teknisistä mahdollisuuksista. Tällaisia ovat esimerkiksi käsitykset demokratiasta, kulttuuriset arvot, sekä yhteiskunnan historia. Tällaiset tekijät synnyttävät alueellisia, paikallisia ja kansallisia identiteettejä, jotka muokkaavat koko julkista tilaa ja sen oikeusääntelyä. Oikeudellisen sääntelyn kohteena julkisuuden yhteiskunnalliset tehtävät voidaan tiivistää 6 Anderson 2006 s. 35. Rousseau 2002 s. 14. Mill 1977 s Tuori 1990 s
20 seuraavaan listaan: - Oikeusvarmuuden ja oikeusturvan takaaminen - Osallistumisen, vaikuttamsen ja valvonnan mahdollistaminen - Avoimen ja hyvän hallinnon edistäminen - Sananvapauden tukeminen - viranomaistoiminnan legitimiteetin vahvistaminen - julkisten tietovarantojen hyödyntämisen mahdollistaminen 8 Keskeistä julkisuuden yhteiskunnallisten suhteiden määrittelyssä on sen suhde muihin samansuuntaisiin oikeuksiin. Tällaisia ovat etenkin sananvapaus, viranomaistoiminnan julkisuus, osallistumis- ja vaikuttamisoikeudet sekä toisaalta yksityisyyden ja intimiteetin suoja. Nämä oikeudet perustuvat julkisuuteen, mutta samalla myös vahvistavat ja rajaavat julkisuuden merkitystä ja ilmenemistä. 9 Julkisuuden toteuttamisessa on erotettava sisällöllinen ja menettelyllinen ulottuvuus, jotka yhdessä muodostavat PL:n 2 luvussa määritellyn julkisuusperusoikeuden. Molemmat ulottuvuudet liittyvät hallinnon ja kansalaisen väliseen suhteeseen, mutta määrittävät sitä hieman eri näkökulmasta. Sisällöllisen ulottuvuuden kohteena ovat erityisesti viranomaisten tuottamat tiedot ja tietosisällöt eli asiakirjajulkisuuden periaate (PL 12 2 momentti). Jokaisella on mahdollista toteuttaa julkisuutta ja saada tietoa julkisesta asiakirjasta. Sisällöllisen julkisuuden ja menettelyllisen julkisuuden rajapintaa määrittelevät säännökset, joiden mukaan viranomaisella on velvollisuus jakaa tietoa ja tiedottaa toiminnastaan ja toimia avoimesti ja julkisesti sekä osallistumista ja asian käsittelyn julkisuutta turvaavat säännökset(pl 2 2 momentti, 9, ja 13 ). Näitä rajoittaa yksityiselämän suojan periaate (PL 9 ). Menettelyjulkisuus viittaa myös hallinnon tekniseen puoleen. Viranomaisten tieto- ja asiakirjahallinto on järjestettävä julkisuusperiaatetta toteuttavalla tavalla, niin että yksityisyyttä ja asiakirjasalaisuutta tuovien normien ja julkisuusperiaatteen tuomat velvollisuudet toteutuvat yhdessä mahdollisimman hyvin. Tämä tarkoittaa hyvän tietohallintotavan noudattamista ja tietojärjestelmien suojaamista Mäenpää 2008 ss Nousiainen ja Pylkkänen 2001 ss , 9 Mäenpää 2008 ss. 3, Mäenpää 2008 ss
Kunnallisen viranhaun julkisuus Itä-Suomen yliopisto Oikeustieteiden laitos 11.03.2015 Pro gradu tutkielma Tekijä: Markus Hirvonen 175709 Ohjaaja: Tarmo Miettinen II Tiedekunta Yhteiskuntatieteiden ja